VEGYES KÖZLEMÉNYEK. 



Beiikő Ferenc emléke. 



A nagyenyedi Bethlen-kollégium tanári kara a következő felhívást bocsátja 

 közzé : 



«Em léket Benkő Ferencnek, az első magyar ásványtan író- 

 jának !» 



Óh e hazában olyan sok jeles 

 Sírján ringatja vándor fuvalom 

 A feledésnek tüskebokrait ! 



Petőfi. 



A nagy fejedelem, Bethlen Gábor születésének 300-adik évfordulóján 

 emlékezzünk meg egy elfeledett tudósról, a magyar kultúra lánglelkű úttörőjé- 

 ről, a Bethlen -főiskola dicsőséges múltjának egyik legérdemesebb alakjáról. 



írta nyelvünkön az első ásványtant, a Magyar Minerologiát 1786-ban. 

 Kétkötetes Magyar Geográfiája is egyike a legelső ilynemíí könyveknek irodal- 

 munkban. 



teremtette meg hazánkban az első természetrajzi múzeumot Nagyenye- 

 den. Az erdélyi közönség okulására Parnasussi Időtöltés címen kedves és tanul- 

 ságos évkönyvet ír és ad ki. Tndományos érdemeit a külföld is elismerte, mert 

 a Jénai Tudós Társaság » tagjává választotta. 



Emellett korának elismert legkiválóbb egyházi szónoka és a szemléltető 

 tanításnak valóságos művésze. A magyar professzor példaképe. A szorgalom, 

 szerénység és bölcseség megtestesülése. 



8 mindez érdemekért cserében emlékezetét az ő tizenkét kötet nyomatott 

 munkáján kívül nem őrzi más, mint néhány irodalmi adat és egy szerény 

 életrajz. (Természettudományi Közlöny 1911.) 



Elfeledett sírja jeltelenül várja már-már századik évfordulóját csendes 

 elmúlásának. (1816.) 



L)e mi reméljük, hogy a százéves fordulón az ő elfeledett neve újra 

 föléled és a hálás magyar társadalom drága kincs gyanánt fogja őrizni emlékét. 



Övezzük babérral nemes alakját ! 



Állítsunk emléket Benkő Ferencnek ; 



Minden müveit és a természettudományokért lelkesedő magyar ember 

 hozzájárulását kéri 



a Bethlen-kollégium tanárkara nevében : 



Nagyenyeden, 1913 december 1-én. 



Dr. SziLÁDY Zoltán Molnár Károly 



természetrajz-tanár. főgimnáziumi igazgató. 



